
     REPUBLIKA HRVATSKA
     TRGOVAČKI SUD U OSIJEKU

R E P U B L I K A  H R V A T S K A

R J E Š E N J E


	Trgovački sud u Osijeku, po stečajnoj sutkinji Nadi Roso, u stečajnom postupku predlagatelja RH Ministarstvo financija, Porezna uprava, Područni ured Slavonija i Baranja OIB: 18683136487 zastupana po Županijsko državnom odvjetništvu u Osijeku za otvaranje stečajnog postupka nad dužnikom FANTASTICO d.o.o. za proizvodnju, trgovinu i usluge, Semeljci (Općina Semeljci), Kralja Tomislava 8, MBS 030133688, OIB 00438822243, dana 26. siječnja 2018. g.,         

    r i j e š i o   j e
	
1. OBUSTAVLJA SE stečajni postupak nad dužnikom  FANTASTICO d.o.o. za proizvodnju, trgovinu i usluge, Semeljci (Općina Semeljci), Kralja Tomislava 8, MBS 030133688, OIB 00438822243 a prijedlog RH MF Porezne uprave od 20. rujna 2017. g. za otvaranje stečajnog postupka se odbacuje.

1. Nalaže se FINI da naloži banci prijenos zaplijenjenoga iznosa predujma na račun Trgovačkog suda u Osijeku broj HR31 2390 0011 3000 0020 0 model HR05 272-1499-17 i obustavi daljnju pljenidbu do iznosa iz st. 1 čl. 112 Stečajnog zakona (NN 105/15) ako iznos predujma nije zaplijenjen u cijelosti.


Obrazloženje


	Podneskom od 21. kolovoza 2017. g. FINA RC Osijek podnijela je prijedlog za provedbu skraćenog stečajnog postupka za dužnika FANTASTICO d.o.o. za proizvodnju, trgovinu i usluge, Semeljci (Općina Semeljci), Kralja Tomislava 8, MBS 030133688, OIB 00438822243 navodeći da dužnik na dan 17. kolovoz 2017. g. u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana, u ukupnom iznosu od 11.946,37 kn te da ima jednog zaposlenika.

	Nakon objave Oglasa ovoga suda 6 St-1381/17 od 11. rujna 2017. g. RH MF Porezna uprava zastupana po ŽDO Osijek podnijela je prijedlog za otvaranje stečajnog postupka nad dužnikom dana 20.9.2017. g. navodeći da prema dužniku imaju tražbinu u iznosu od 4.029,67 kn te da kod dužnika postoji stečajni razlog – nesposobnost za plaćanje. Uz prijedlog dostavljena je i materijalna dokumentacija – podaci o imovini te Očevidnik o redoslijedu plaćanja FINE .
	Rješenje ovoga suda 6 St-1499/17 od 13. studenog 2017. g. pokrenut je prethodni postupak radi utvrđivanja uvjeta za otvaranje stečajnog postupka nad dužnikom, te je istim Rješenjem imenovana privremena stečajna upraviteljica Jadranka Šeput iz Osijeka, automatskim odabirom i zakazano ročište za dan 25.1.2018. g.
	Iz izvješća privremene stečajne upraviteljice od 28.12.2017. g. a koje je i usmeno iznijela na održanom ročištu 25.1.2018. g. utvrđeno je da kod dužnika više ne postoji stečajni razlog predviđen čl. 5 st. 2 SZ te je predloženo da se postupak obustavi budući da je žiro račun dužnika odblokiran.
	Iz Potvrde FINE RC Osijek od 22.12.2017. g. o blokadi računa i novčanih sredstava dužnika utvrđeno je da je žiro račun dužnika odblokiran odnosno da nepodmirene obveze na dan izdavanja Potvrde iznose 0,00 kn.
	Na istom ročištu nazočni ŽDO se suglasio s izvješćem i prijedlogom privremene stečajne upraviteljice.
Sukladno čl. 128 st. 9 Stečajnog zakona ako (NN br. 75/15 i 104/17) propisano je da ako dužnik do završetka prethodnog postupka postane sposoban za plaćanje, sud će postupak obustaviti te je valjalo sukladno citiranoj odredbi Zakona odlučiti kao u izreci.
Ujedno istim člankom propisano je da troškova provedenog postupka u tom slučaju dužan je naknaditi dužnik.

                                               U Osijeku 26. siječnja 2018. g.

Zapisničar:      
Danijela Sekulić

                                                                                  		       STEČAJNA SUTKINJA
									         Nada Roso
POUKA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.                                                                                                          
                                                                                                                                       
DNA :
1. predlagatelj – FINA RC Osijek Podružnica Osijek
1. ŽDO Osijek
1. dužnik
1. e-ogl. pl. 
1. kal. 26.2.

